Nokså små, firkantede bladbiller, gjerne brunlige eller grønne. Hodet er fremstrakt, antennene forholdsvis kraftige, rundt halve kroppslengden. Kroppsformen er karakteristisk firkantet, dekkvingene oftest tvert avkuttet bak, noen ganger med siderettede fliker. Pronotum er forholdsvis lite, rundet, mye smalere enn dekkvingene. Beina er slanke og middels lange.